ཁུལ་དཔོན་བསོད་ནམས་དོན་གྲུབ་ཀྱིསལོའི་བྱ་བར་ཕྱིར་དྲན་བྱེད་དུས་གསུང་རྒྱུར།འདས་པའི་ལོ་གཅིག་ནི་རང་ཁུལ་གྱི་འཕེལ་རྒྱས་ལོ་རྒྱུས་སྟེང་དཀའ་ལས་ཤིན་ཏུ་ཆེ་ཞིང་འགྲན་སློང་ཧ་ཅང་དྲག་པའི་ལོ་གཅིག་ཡིན།རྙོག་འཛིང་ཆེ་བའི་སྤྱི་ཁོག་ཁོར་ཡུག་དང་དཔལ་འབྱོར་འཕར་ཚད་མར་ཆག་པའི་གནོན་ཤུགས་བསྟུད་མར་ཇེ་ཆེར་སོང་བའི་གནས་བབ་ཀྱི་མདུན་དུ།ཞིང་ཆེན་ཏང་ཨུ་དང་།ཞིང་ཆེན་སྲིད་གཞུང་།ཁུལ་ཨུ་བཅས་ཀྱི་ཡང་དག་པའི་འགོ་ཁྲིད་འོགཁུལ་ཡོངས་ཀྱི་གོང་འོག་ཚང་མས་ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བསམ་བློའི་མཛུབ་ཁྲིད་རྒྱུན་འཁྱོངས་དང་།ཏན་ཏན་ཏིག་ཏིག་བཞིའིབླང་བྱ་གལ་ཆེན་དངབསྒྱུར་བ་བཞིའིབྱེད་ཐབས་ཕྱོགས་ཡོངས་ནས་ལག་བསྟར་དང་།ཐབས་ལམ་མང་བོ་མཉམ་སྤྱོད་ཀྱིས་བརྟན་བརླིང་ངང་འཕེལ་བ་དང་།གོང་འཕེལ་ལ་སྐུལ་འདེད།གྲུབ་ཚུལ་ལེགས་སྒྲིགསྐྱེ་ཁམས་སྲུང་སྐྱོང་།དམངས་འཚོར་ཕན་འདོགས་པ་བཅས་བྱས་ཏེ།ཀྲུང་དབྱང་དང་།ཞིང་ཆེན།ཁུལ་བཅས་ཀྱི་ཐབས་ཇུས་དང་བཀོད་སྒྲིག་སྣ་ཚོགས་མཚོ་ལྷོ་ནས་རྩ་བ་ཚུགས་ཏེ་འབྲས་བུ་སྨིན་པར་སྐུལ་འདེད་ནུས་ལྡན་བཏང་བར་བརྟེན།ཁུལ་ཡོངས་ཀྱི་དཔལ་འབྱོར་འཕེལ་རྒྱས་ཀྱི་སྤུས་ཚད་མཐོར་འདེགས་དང་།སྐྱེ་ཁམས་ཁོར་ཡུག་རྒྱུན་མ་ཆད་པར་ཇེ་བཟང་།དབུལ་ཐར་འགག་སྒྲོལ་གྱི་ཕན་འབྲས་འབུར་དུ་ཐོན་པ་བཅས་ཀྱི་གནས་ཚུལ་བཟང་བོ་མངོན་ཞིང་།ཕྱོགས་ཡོངས་ནས་འབྱོར་འབྲིང་སྤྱི་ཚོགས་འཛུགས་སྐྲུན་གྱི་བགྲོད་ལམ་སྟེང་ཡང་བསྐྱར་གོམ་པ་གང་མདུན་དུ་སྤོས་ཡོད།